Fir-Lea Guest Room is in 'n bekoorlike Kaaps-Victoriaanse huis, in die residensiële gedeelte van Plumstead geleë. Die huis is in 1945, aan die einde van die Tweedewêreldoorlog gebou. Dit was 'n era toe huise gebou is met die fokus op eenvoudige funksionaliteit eerder as op ontwerp en ligging.
Die huis het al 5 eienaars gehad, met die huidige eienaar wat in 2014 ingetrek het. Daar is baie min veranderings aan die huis gemaak, maar volgehoue aandag sorg dat die huis sy ouwêreldse bekoring behou. Daar is 'n gemaklike vloei tussen die huis se vertrekke, veral nou dat die muur wat die sitarea van die eetarea skei verwyder is.
Gaste het toegang tot die gemeenskaplike leefruimtes soos die kombuis, opwaskamer en sitarea, sowel as 'n braai-area en die tuin. Die kombuis is ingerig met 'n yskas, mikrogolfoond en 'n gasstoof.
In die winter is dit lekker warm in die huis met sy 3 kaggels, en op die meeste koue aande word smaaklike etes voorberei wat voorgesit kan word saam met wyn vanaf plaaslike wynplase of van die eienaar se eie wyn wat hy op kleinskaal produseer. In die somermaande sorg die hoë plafonne dat dit heelwat koeler in die huis is.
Privaat parkeerplek onder 'n motorafdak is ook beskikbaar. Lughawependeldienste is beskikbaar op versoek.
Gaste wat na Fir-Lea Guest Room gekyk het, het ook belangstelling getoon in die volgende lekke plekke:
Mellville-weg 16, Plumstead, 7800, Wes-Kaap